Við heimild í løgtingslóg um trygd á sjónum verður góðkenning frá Sjóvinnustýrinum kravd til alla sigling við ferðafólki. í stuttum kann sigast, at talan er um ferðafólkasigling, tá tað alment og móti gjaldi verður farið útferðir, fiskitúrar v. m. við ferðafólki. Tey, sum ynskja at fara undir ferðafólkasigling mugu í góðari tíð frammanundan søkja Sjóvinnustýrið um loyvi. Við umsóknini skulu fylgja neyðugar upplýsingar um slag og stødd á báti, útgerð umborð o. a. Krøvini frá Sjóvinnustýrinum verða ásett í mun til tal av ferðafólki. Vegleiðing: Mannagongdir og krøv til ferðafólkasigling Oyðublað: Umsókn um ferðafólkaloyvið Einans tey skip og bátar, sum eru nevnd í yvirlitinum yvir góðkend ferðafólkafør hava góðkenning frá Sjóvinnustýrinum til at sigla við ferðafólki-sí yvirlit- og mælt verður ferðavinnuni frá at lýsa, viðmæla ella á annan hátt at vísa ferðafólki á ikki góðkend ferðafólkafør. Sýn av ferðafólkaførum Øll ferðafólkafør skulu regluliga sýnast av Sjóvinnustýrinum, ella einum herfrá heimilaðum felagi ella einstaklingi. Tá ferðafólkafarið er góðkent, hevur bátaeigarin ábyrgdina av, at farið altíð er í sjódyggum standi. Sjóvinnustýrið áleggur bátaeigarum at brúka hesar kekklistar til endamálið.